વિજ્ઞાન અને શ્રદ્ધા બે સાવ જુદા વિષય છે. બન્નેને ફૉલો કરવાવાળો વર્ગ પણ અલગ જ છે. જોકે જૂના રીતરિવાજોને ચુસ્તપણે વળગી રહેવાવાળા જ્યારે એમ વિચારે કે હવે જમાનો બદલાયો છે, જે અમે કર્યું એ અમારી વહુ શા માટે કરે, તે શું કામ પોતાની રીતે નર્ણિય ન લઈ શકે તો? પાર્લા (વેસ્ટ)માં રહેતાં ૭૯ વર્ષનાં રસીલા મોદી કહે છે, ‘અમારી ફૅમિલીમાં પણ આ પ્રથા વર્ષોથી ચાલી આવે છે, પરંતુ જ્યારે પચીસ વર્ષ પહેલાં મારી વહુનો વારો આવ્યો ત્યારે મારા વડીલોએ મારી વહુને માથું ન ધોવાનો આગ્રહ રાખ્યો હતો અને મારા પર પણ ખૂબ જ દબાણ લાદવામાં આવ્યું હતું. પરંતુ મેં એમ કહ્યું હતું કે જેના સારા દિવસો જાય છે તેને કોઈ વાતની અગવડ પડવી ન જોઈએ. કહેવત છે કે સ્વચ્છતામાં પ્રભુતા તો પ્રભુતામાં કઈ રીતે અસ્વચ્છતા ચાલે? ત્યારે મેં અને મારી ફૅમિલીના સભ્યોએ સાથે મળી નર્ણિય લીધો કે તેને જેમ કરવું હોય એમ કરે. અને કુળદેવી તો આપણા સૌનાં માતા છે, કોઈ મા પોતાના બાળકનું કઈ રીતે બૂરું ઇચ્છી શકે? અને મારી બન્ને વહુઓએ સગર્ભાવસ્થા દરમ્યાન માથું ધોયું હતું અને તેમનાં બાળકો પણ ખૂબ જ સ્વસ્થ અને નીરોગી છે.’